# אמינות הדוחות הכספיים וחיזוי קשיים פיננסיים

**מספר הקורס:99772**

**נקודות זכות: 2**

**שנת אקדמית: תשפ"א- 2020**

**ימי לימוד: יום ה' 14:00-17:30**

**מרצה הקורס:**

**ד"ר יצחק כוכבי, רו"ח**

|  |  |  |
| --- | --- | --- |
| נייד: | שעות קבלה: | Email: |
| 054-4423470 | בתיאום מראש | izik.khv@gmail.com |

**רקע כללי ומטרות הקורס:**

הקורס נועד להקנות ידע מעשי בניתוח והבנה של דוחות כספיים, בזיהוי איכות ואמינות הדוחות וחיזוי קשיים פיננסיים.

הקורס עוסק בנושאים עיקריים הבאים:

**ניתוח דוחות כספיים**

מטרת ניתוח דוחות כספיים תלויה בראש ובראשונה במשתמש, ייעוד ניתוח הדוחות הכספיים ומידע הדרוש להן יקבע את אופיו ותוכנו של תהליך הניתוח:

מטרת ניתוח הדוחות הכספיים להנהלת החברה תהיה לצורך הבנה טובה יותר של התנהגות החברה, עמידה בתחזיות והתבררות טיבן של החלטות ניהוליות ותפעוליות שהתקבלו בעבר, תוצאת ניתוח הדוחות עבור ההנהלה תקבל ביטוי בהחלטות העתידיות ובתחזיות ובתקציבים שיוכנו לשנים הבאות.

מטרת הניתוח לבעלי מניות ומשקיעים פוטנציאליים תתרכז יותר בסיכויי הרווחיות של השקעתם, רמת הסיכון, תפקוד הדרג הבכיר, מדיניות חלוקת דיבידנדים, עמידה בתחזיות ועוד.

עבור נותני אשראי לחברה מטרת הניתוח הפיננסי היא לספק מידע לגבי יכולת החברה לפרוע את התחייבויותיה, נזילות החברה, הוצאות המימון, שעבודים ובטחונות, יציבותה ויכולתה להתמודד עם קשיים בנזילות בטווח הקצר והארוך.

משתמשים נוספים יכולים להיות, עובדי החברה, רשויות ממשלתיות, לקוחות/ספקים ועוד.

הקורס נועד לספק כלים וידע הדרושים לביצוע ניתוח של דוחות כספיים. במסגרת הקורס יינתן דגש מיוחד להשפעת השינויים בתחום הדיווח הכספי הנובעים מיישום כללי החשבונאות הבינלאומיים. בדגש על המעורבות הרבה הנדרשת מהנהלת החברה בקביעת כללי החשבונאות המיושמים בדוחות הכספיים של התאגיד שבניהולה. מטרת הקורס תהיה ללמוד ולהכיר את העקרונות הבסיסיים עליהם מושתתים תקני ה- IFRS ולפתח "ארגז כלים" התפור למידותיו של המנהל במטרה לספק לו כלים לקבלת החלטות.

**מהימנות הדוחות הכספיים**

בשנים האחרונות התווסף לחוזי העסקה של מנהלי חברות בארה"ב סעיף Callback המאפשר לחברה ביטול בונוסים שניתנו למנהלים בגין ביצועים שהתבררו לאחר מכן כלא נכונים. תופעה זו מדגישה את החשש של החברות עצמן מפגיעה במידע חשבונאי ניטראלי שאינו מוטה ממניעים זרים כדי שהמידע הכספי יהווה מצג נאמן של מצב החברה.

החשש מעיוות בדוחות הכספיים מתחדד עם כניסתה לתוקף של תקינת ה-IFRS המעניקה להנהלת החברה בחירה בין חלופות בטיפול החשבונאי. כאשר הבחירה בין חלופות טיפול חשבונאי ואומדנים ניטרלית יתקבלו דוחות כספיים אמינים, נבחן דרגות שונות של עיוותים בדוחות הכספיים. משיקול דעת מוטעה, דרך בחירת טיפול חשבונאי ממניעים זרים וכלה בהצגת עסקאות פיקטיביות בדוחות הכספיים.

**ניהול רווחים**

במסגרת הקורס נבחן דוגמאות ושיטות לניהול רווחים ממניעים זרים ע"י מנהלים כדי להשפיע על מחירי המניות, לקבלת מימון מבנקים או לזכות בבונוסים.

ניהול רווחים יכול להתבצע ע"י מנכ"ל חדש המבקש להציג הפסד גדול (שאינו מיוחס למנכ"ל הנכנס) בכניסתו לתפקיד ובכך לייצר רזרבות שיאפשרו הצגת ביצועים עדיפים ביחס לשנים קודמות. ניהול רווחים יכול להתבצע כדי "להחליק רווחים" ע"י הקטנת הרווח בשנים טובות לטובת הגדלת הרווח בשנים פחות טובות, או שיפור השנה השוטפת על חשבון שנה הבאה כדי לעמוד בתחזית השוק.

נבחן דוגמאות של חברות ישראליות וחברות זרות.

**טכניקות לזיהוי הטעיות בדוחות הכספיים**

הקורס נועד לספק כלים וידע הדרושים לזיהוי הטעיות בדוחות הכספיים. נבחן את "הדגלים האדומים" במידע הקיים בדוחות הכספיים, כולל חוות הדעת של רואה החשבון.

**סוגיות חיזוי קשיים פיננסיים**

נבחן מדדי הישרדות, אמות מידה פיננסיות Covenants, דוחות כספיים Non-GAAP ודירוגי אשראי.

**ביבליוגרפיה**

1. שלומי שוב: "חשבונאות פיננסית חדשה : IFRS", גלובס, הספרייה )כרכים א' ו - ב').
2. המוסד הישראלי לתקינה בחשבונאות: תקני הדיווח הכספי הבינלאומיים מתורגמים לעברית - https://www.iasb.org.il
3. מרדכי פרפרי: "ניתוח פיננסי ושווי חברות - החתירה למצוינות", ביה"ס הגבוה לטכנולוגיה בירושלים )כרך א').

**מבנה הציון**

עמידה בהצלחה בבחינה בכתב שמשקלה 100% מהציון הסופי בקורס.